CELEX: 62009CN0297
Language: lt
Date: 2009-07-29 00:00:00
Title: Byla C-297/09: 2009 m. liepos 29 d. Gerechtshof te Amsterdam (Nyderlandai) pateiktas prašymas priimti prejudicinį sprendimą baudžiamojoje byloje prieš X

16.1.2010   
            
            
               LT
            
            
               Europos Sąjungos oficialusis leidinys
            
            
               C 11/11
            
         2009 m. liepos 29 d.Gerechtshof te Amsterdam (Nyderlandai) pateiktas prašymas priimti prejudicinį sprendimą baudžiamojoje byloje prieš X
   (Byla C-297/09)
   2010/C 11/20
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Gerechtshof te Amsterdam
   
   
      Šalis pagrindinėje baudžiamojoje byloje
   
   X
   
      Prejudiciniai klausimai
   
   
               1.
            
            
               Ar aplinkybė, kai asmuo, kuris turi Sąjungos pilietybę ir kurio atžvilgiu yra pagrįstų įtarimų, kad pagrindinį jo buvimo kitoje Europos Bendrijos valstybės narės, nei ta, kurios pilietis jis yra, teritorijoje tikslą sudaro baudžiamųjų veikų padarymas, patenka į EB sutarties ir visų pirma EB 12 straipsnio, EB 18 straipsnio, EB 43 ir paskesnių straipsnių bei EB 49 ir paskesnių straipsnių taikymo sritį?
            
         Jeigu į pirmąjį klausimą būtų teigiamai atsakyta, kiek tai susiję su EB 18 straipsniu:
   
               2.
            
            
               
                           a)
                        
                        
                           Ar nuostata, kaip antai Nyderlandų Wetboek van Strafrecht 67 straipsnio 2 dalis, kiek ja leidžiama suimti į 18 straipsnio taikymo sritį patenkančius, tačiau nuolatinę gyvenamąją arba buvimo vietą kitoje valstybėje narėje nei Nyderlandai turinčius asmenis, laikytina teisės laisvai judėti ir laisvai apsigyventi šios nuostatos prasme apribojimu?
                        
                     
                           b)
                        
                        
                           Ar teigiamo atsakymo atveju tokiai nuostatai, kiek ja, siekiant tikslingo tyrimo, baudžiamojo persekiojimo ir apkaltinamojo nuosprendžio, leidžiama taikyti suėmimą Sąjungos piliečiams, turintiems nuolatinę gyvenamąją arba buvimo vietą kitoje valstybėje narėje nei Nyderlandai, yra leistinų pateisinimo priežasčių, pagrįstų objektyviais, nuo suinteresuoto asmens pilietybės nepriklausančiais sumetimais ir esančių proporcingais tikslui, kurio teisėtai siekiama nacionalinės teisės normomis?
                        
                     
         Jeigu būtų teigiamai atsakyta į pirmąjį klausimą, dėl EB 49 ir paskesnių straipsnių pateikiamas toks klausimas:
   
               3.
            
            
               Ar nuostata, kaip antai Nyderlandų Wetboek van Strafrecht 67 straipsnio 2 dalis, kiek ja leidžiama taikyti suėmimą Sąjungos piliečiams, turintiems nuolatinę gyvenamąją arba buvimo vietą kitoje valstybėje narėje nei Nyderlandai, laikytina laisvės teikti paslaugas EB 49 ir paskesnių straipsnių prasme apribojimu, nes tai yra diskriminacija dėl aplinkybės, kad paslaugų teikėjas neturi nuolatinės gyvenamosios arba buvimo vietos valstybėje, kurioje teikiamos paslaugos, tačiau turi tokią vietą kitoje EB valstybėje narėje?
            
         Jeigu būtų neigiamai atsakyta į 2 ir 3 klausimus:
   
               4.
            
            
               Ar nuostata, kaip antai Nyderlandų Wetboek van Strafrecht 67 straipsnio 2 dalis, kiek ja leidžiama suimti valstybės narės piliečius, turinčius nuolatinę gyvenamąją arba buvimo vietą kitoje valstybėje narėje nei Nyderlandai, laikytina diskriminacija dėl pilietybės, kuri draudžiama pagal EB 12 straipsnį (bendrasis diskriminacijos draudimas Sutarties taikymo srityje), EB 43 ir paskesnius straipsnius (diskriminacijos draudimas įsisteigimo laisvės srityje) bei EB 49 ir paskesnius straipsnius (diskriminacijos draudimas laisvės teikti paslaugas srityje)?
            
         Jeigu būtų neigiamai atsakyta į 3 ir 4 klausimus:
   
               5.
            
            
               Ar nuostata, kaip antai Nyderlandų Wetboek van Strafrecht 67 straipsnio 2 dalis, kiek ja, siekiant tikslingo tyrimo, baudžiamojo persekiojimo ir apkaltinamojo nuosprendžio, leidžiama taikyti suėmimą Sąjungos piliečiams, turintiems nuolatinę gyvenamąją arba buvimo vietą kitoje valstybėje narėje nei Nyderlandai gali būti teisėtai priimta dėl viešosios tvarkos, visuomenės saugumo ar jos sveikatos sumetimų pagal EB 45–48 straipsnius bei EB 55 straipsnį?